מיה מיטב

מיה מיטב (נולדה ב־2 באוקטובר 1973) היא סופרת ילדים ישראלית.

ביוגרפיה 
מיטב נולדה וגדלה בקיבוץ רמת יוחנן, בתה של השחיינית הישראלית אילנה מיטב-רודריג ושל דויד מיטב, והצעירה מבין חמשת ילדיהם. למדה בבית הספר התיכון בית חינוך כרמל זבולון בקיבוץ יגור. לאחר סיום שירותה הצבאי במסלול בנות משקים בחטיבת הנח"ל, בגיל 21 עברה להתגורר בתל אביב.

בשנת 1994 החלה ללמוד עיצוב גרפי במכללת מימד בתל אביב. לאחר סיום לימודיה עבדה כמעצבת גרפית בתפקידים שונים.

לאחר מכן למדה שיטת גרינברג ועבדה בתחום.

בשנת 2011 החלה לכתוב בלוג בסלונה בשם: ״אמא ירוקה". הבלוג עסק בגידול ילדים בעיר הגדולה, בחינוך לבריאות, בבישול ועוד. לאחר מספר שנים כבלוגרית החליטה מיטב ללמוד כתיבה לילדים. בין היתר למדה אצל הסופרות: אבירמה גולן, תמי שם-טוב ודפנה בן צבי.

מיטב נשואה, אם לשלושה בנים ומתגוררת בתל אביב עם משפחתה.

קריירה בכתיבה 
מיטב פרסמה שלושה ספרים לפעוטות בהוצאת דני ספרים ושלושה ספרים לגילאים בוגרים יותר (13-9) בסדרת ״הבלוגר״ בהוצאת כתר. בנוסף כתבה סיפורים קצרים ומאמרים למגזין אדם צעיר, לירחון גלילאו צעיר ולמגזין המקוון הפנקס.

מיטב כתבה טור של המלצות על ספרי ילדים ונוער ב-ynet.

יוצרת ומגישה פודקאסט בנושא בשם: ״מה קוראות האיילות?״ יחד עם הסופר גור אילני.

עורכת מפגשי סופרת ושעות סיפור לילדים ברחבי הארץ.

מיזם החופש לקרוא 
בחנוכה 2017 יזמה את המיזם החופש לקרוא: פרויקט אינטרנטי לעידוד קריאה של ספרי מקור לילדים ונוער, בו העלו לדף הפייסבוק המלצות מצולמות של סופרים ומאיירים לילדים. בקיץ 2020 החל המיזם לפעול בשנית לאור ביטול שבוע הספר העברי.

ספריה

קישורים חיצוניים 
 

 רשימת הפרסומים של מיה מיטב בקטלוג הספרייה הלאומית
 סדרת ״הבלוגר״ באתר הוצאת כתר
 ספריה של מיה מיטב באתר הוצאת דני ספרים
 להראות, לא לספר - ריאיון עם מיה מיטב, מגזין ״הפנקס״, 12 ביוני 2020
 
 
 השאלון עם מיה מיטב, קורא בספרים, 8 ביוני 2017

הערות שוליים 

סופרות ישראליות
סופרים ישראלים
סופרות ילדים ונוער
בלוגריות ישראליות
רמת יוחנן: אישים
בוגרות בית חינוך כרמל זבולון
בוגרי בית חינוך כרמל זבולון
תל אביב-יפו: אישים
חיילי חטיבת הנח"ל
חיילות חטיבת הנח"ל
מעצבות ישראליות
מעצבים ישראלים
ישראליות שנולדו ב-1973
ישראלים שנולדו ב-1973